BASES REGULADORAS DO PLAN DE OBRAS E SERVIZOS DE COMPETENCIA MUNICIPAL (PLAN MÁIS PROVINCIA) 2024
ADMINISTRACIÓN LOCAL — Provincial — Deputación Provincial (Subvencións e axudas, 30/12/2023)

Este Plan de obras e servizos de competencia municipal (Plan Máis Provincia) 2024 (en diante Plan Máis Provincia 2024) é un plan anual financiado con fondos propios da Deputación e destinado a colaborar nas obras e nos servizos de competencia municipal dos 59 concellos de menos de 50.000 habitantes da provincia. Por medio deste plan dáselle cumprimento ao mandato recollido no artigo 36.2. a da Lei 7/1985, de 2 de abril, reguladora das bases de réxime local, no que se establece a obriga das deputacións provinciais de aprobar un plan provincial de cooperación coas obras e servizos de competencia municipal. O seu obxectivo é impulsar accións que lles permitan ás entidades municipais consolidar os criterios de desenvolvemento que favorezan a xeración de oportunidades, a creación de sinerxías cos axentes de cada lugar e a cohesión territorial. Ademais, hai que ter en conta que a provincia de Pontevedra ten unha distribución e unhas necesidades territoriais moi diversas que repercuten directamente no conxunto da poboación. No marco dos retos aos que hai que facerlles fronte determínase a necesidade de mellorar a prestación dos servizos públicos municipais, de dotar os concellos de infraestruturas e equipamentos de calidade para o impulso da actividade económica, de potenciar o acceso ao contorno dixital e de minorar a fenda poboacional ao orientar a acción pública cara a aquelas entidades máis afectadas pola desigualdade: os pequenos municipios rurais. Para cumprir estes obxectivos, a Deputación pon en marcha un novo plan para financiar obras e servizos de competencia municipal con base en tres principios: cooperación, equilibrio e respecto á autonomía local. A experiencia obtida, principalmente a través dos plans de obras e servizos, aínda que non unicamente, confirma a importancia de seguir apostando por eles como instrumentos de investimento e de cooperación administrativa capaces de incorporar todo o aparello burocrático necesario para abordar o complexo procedemento de concesión e xustificación das subvencións públicas, cos esixentes prazos determinados pola execución orzamentaria e nunha situación económica especialmente complicada. Así mesmo, co obxecto de unificar os programas destinados a colaborar cos concellos e simplificar a cooperación da Deputación na realización de investimentos, á tradicional estrutura do plan engádeselle unha cuarta liña destinada a conceder subvencións para a redacción de proxectos de transformación da mobilidade en zonas rurais e urbanas. Deste modo, o Plan Máis Provincia 2024 está conformado por catro liñas: A liña 1 está destinada ao financiamento de investimentos que poderán ser as obras, as subministracións, as adquisicións de bens inmobles e propiedades inmateriais para actividades e servizos que sexan de competencia municipal, pero de acordo co actual trazado na repartición de competencias entre todas as administracións públicas implicadas. Dentro dun marco de actuación flexible e amplo, os concellos poderán elixir libremente os investimentos que queren financiar a través do plan; así mesmo, en todo caso, deberán cumprir a premisa de que deberán ser titulares, concesionarios ou cesionarios dos terreos, bens ou instalacións obxecto de subvención e contar con todos os permisos e licenzas preceptivas ou acreditar que as solicitaron coa achega da documentación correspondente. A liña 2 está destinada a financiar o gasto corrente derivado da programación de actividades culturais, deportivas, sociais, entre outras, da prestación dos servizos recollidos no capítulo II do orzamento de gastos, incluídos os contratos de servizos que se estimen necesarios para desenvolver as devanditas prestacións e mais as obras puntuais que non teñen a consideración de investimentos, así como a amortización das débedas contraídas con entidades financeiras, acredores de investimentos e acredores de gasto corrente. A liña 3 está destinada á activación do emprego mediante a contratación de persoas desempregadas para realizar obras e servizos de interese xeral e social de competencia municipal e xestionados mediante a concesión de subvencións aos concellos da provincia de Pontevedra de menos de 50.000 habitantes, segundo o disposto no artigo 36.3 do Texto refundido da Lei de emprego. A liña 4 está destinada a financiar a redacción de proxectos para a transformación da mobilidade en zonas rurais e urbanas, na que se contemplan tres casuísticas: a recuperación para as persoas de espazos públicos que actualmente están ocupados por tráfico a motor, a creación ou mellora de espazos segregados para a circulación peonil ou ciclable anexos a vías existentes e que na actualidade non contan cos espazos adecuados para este tipo de usuarios, e a combinación das anteriores. Por último, cómpre sinalar que a concesión de subvencións, lonxe de constituír un obxectivo en si mesma, configúrase como un instrumento dirixido a conseguir fins provinciais superiores, coma a cooperación para garantir a prestación de competencias municipais e a promoción do equilibrio provincial. Para iso, é imprescindible aprobar un plan coma este, que harmonice os obxectivos perseguidos coa dispoñibilidade dos recursos. En relación co exposto, confecciónanse as seguintes bases reguladoras: Estas bases e a súa convocatoria teñen por obxecto regular o procedemento de concesión, execución e xustificación das subvencións que se concedan con cargo a este plan de carácter anual. As finalidades subvencionables serán as sinaladas nestas bases e deberán ser de competencia municipal. No marco destas bases, os concellos poderán elixir libremente os investimentos e actuacións subvencionables que desexen realizar. Non obstante, se algún proxecto ou algunha proposta de actuación non se axustase ao obxecto destas bases ou non cumprise algún dos requisitos obrigatorios establecidos nelas, a Deputación poderá rexeitalo. Nese caso, o Concello poderá presentar unha nova proposta. O Concello poderá destinar a cantidade asignada ao abeiro deste plan ao financiamento das achegas municipais para investimentos doutros plans, programas ou convenios desta Deputación ou doutras administracións públicas cando se trate de obras ou subministracións de competencia municipal e sempre que os prazos de execución recollidos no plan ou convenio se axusten aos contemplados nestas bases reguladoras para os investimentos acollidos á liña 1. No suposto excepcional de investimentos de competencia municipal que se realicen sobre terreos ou estradas, ou nas súas zonas de afección, de titularidade provincial ou de calquera outra Administración pública, o Concello deberá acreditar a competencia e contar coa autorización expresa da respectiva Administración ou, polo menos, acreditar que xa a solicitou; nestes casos, a concesión da subvención quedará condicionada a esta circunstancia. Así mesmo, cando un proxecto ou documento técnico está supeditado á obtención dunha autorización sectorial solicitada formalmente ante o organismo correspondente, permítese que a súa aprobación formal se retrase ata o outorgamento da autorización preceptiva. Neste caso, o Concello deberá achegar a resolución ou o acordo de aprobación do proxecto, o documento técnico ou a memoria valorada, a acta de trazado previo e a correspondente autorización sectorial xunto coa primeira xustificación. As subvencións deste plan poderán destinarse ás seguintes liñas, nos termos que se recollen nas disposicións específicas de cada unha delas. As subvencións que se arbitren a favor dos concellos a través das liñas referidas na base primeira rexeranse por estas bases. Con todo, para o non previsto nelas aplicaranse supletoriamente a Lei 38/2003, de 17 de novembro, xeral de subvencións (LXS); o seu regulamento de desenvolvemento, aprobado polo Real decreto 887/2006, de 21 de xullo (RLXS); a Ordenanza xeral de subvencións da Deputación Provincial de Pontevedra; as restantes normas de dereito administrativo e, no seu defecto, as normas de dereito privado. De acordo co establecido na base 16.3 das bases de execución do Orzamento para o exercicio de 2024 e no artigo 17 da LXS, o órgano competente para aprobar estas bases é o Pleno da Deputación. Poderán solicitar as subvencións reguladas nestas bases os concellos da provincia de Pontevedra cunha poboación de dereito de ata 50.000 habitantes, segundo a correspondente certificación expedida polo Instituto Galego de Estatística (IGE) referida ao censo do exercicio de 2022. Non poderán obter a condición de beneficiarios aqueles concellos nos que concorra algunha das circunstancias ou prohibicións ás que fai referencia a lexislación vixente en materia de subvencións. A colaboración cos concellos de máis de 50.000 habitantes, que non son beneficiarios deste plan, instrumentalizarase a través de convenios de colaboración, para o cal se dotará de crédito a correspondente aplicación orzamentaria. O plan conta con catro liñas de subvencións para os concellos, que se financiarán con cargo ás dotacións orzamentarias das aplicacións que se sinalan deseguido. A autorización e disposición do gasto quedará condicionada á existencia de crédito no correspondente orzamento. Liña 1: Investimentos. Dotada con trinta e tres millóns setecentos corenta mil (33.740.000,00) euros con cargo á aplicación 24/942.9425.762.45 Liña 2: Amortización de débedas con entidades financeiras, acredores de gasto corrente e investimentos; financiamento de gastos correntes derivados da prestación de servizos municipais, incluídos os contratos de servizos que se estimen necesarios para desenvolver as devanditas prestacións; obras puntuais que non teñan a consideración de investimentos e gastos derivados da programación cultural, deportiva ou social, entre outras, do Concello, dotada en total con catro millóns (4.000.000,00) de euros con cargo ás seguintes aplicacións: Liña 3: Activación do emprego 2024. Dotada con nove millóns douscentos cincuenta e cinco mil (9.255.000,00 ) euros, con cargo á aplicación 24/942.9425.462.03 Liña 4: Redacción de proxectos para a transformación da mobilidade en zonas rurais en urbanas. Dotada cun millón douscentos cinco mil (1.205.000,00) euros, con cargo á aplicación 24/942.9425.762.65 Sobre as cantidades asignadas aos concellos, con base nos criterios de repartición recollidos na base sexta, estes poderán destinar ao financiamento das liñas 1, 2, 3 e 4 as seguintes porcentaxes mínimas: Os concellos poderán destinar, no momento de presentar a solicitude de subvención, ata o 30 % do crédito da liña 1 para financiar gastos da liña 2. Os concellos que queiran facer uso deste crédito deberán aplicalo, en primeiro lugar, á aprobación (recoñecemento de obrigas) dos gastos ou investimentos de exercicios pechados para os que non existe crédito, sempre e cando os devanditos gastos e/ou investimentos non estean incluídos ou sexan susceptibles de incorporación nalgún mecanismo de pago a provedores convocado pola Administración estatal. Este extremo será informado polos concellos no momento de presentar a solicitude e será comprobado pola Deputación con carácter previo á concesión tomando como data de referencia o 30 de xuño de 2023 ou á data da proposta de concesión, de ser esta posterior. O importe sobrante poderano destinar a financiar o resto de gastos da liña 2. Para poder facer uso deste crédito (ata o 30 % da liña 1), os concellos só poderán destinar o crédito da liña 1 a investimentos financeiramente sostibles; é dicir, non poderán aumentar o gasto corrente, agás que non teñan gastos de exercicios pechados pendentes de aprobar. Para estes efectos, para cada unha das solicitudes de subvención de investimentos que se presenten ao abeiro da liña 1 deberán achegar o informe da Intervención ou da Secretaría-Intervención, no que se xustifique o carácter de investimento financeiramente sostible e que non incrementa o gasto corrente. Con carácter excepcional, e só para o exercicio de 2024, os concellos que teñan, na data de aprobación das solicitudes, xustificantes de gastos de exercicios pechados (facturas, certificacións ou similares.) que non poidan aprobar (recoñecer a obriga) por falta de crédito, por importe de máis do 30 % do crédito da liña 1 que lles corresponda, poderán destinar, no momento de presentar a solicitude, ata o 50 % do crédito desta liña a recoñecer as obrigas dos devanditos gastos de exercicios pechados (liña 2, débedas de exercicios pechados). Os concellos que fagan uso deste crédito (ata o 50 % da liña 1) deberán cumprir as seguintes normas: Non poderán acollerse a esta opción (uso do 50 % da liña 1 para financiamento de gastos e/ou investimentos pendentes de recoñecemento) aqueles concellos que cumpran os requisitos para a adhesión obrigatoria ou voluntaria ao mecanismo de pago a provedores con cargo ao Fondo de Financiamento de Entidades Locais (Fondo de Ordenación) ou similar que, no seu caso, fose convocado pola Administración estatal, salvo no suposto de que o importe dos gastos e investimentos pendentes de recoñecemento exceda o máximo financiable polo mecanismo referido, e o devandito excedente sexa superior nun 30 % ao crédito da liña 1 que lle corresponda. Este extremo será informado polos concellos no momento de presentar a solicitude e será comprobado pola Deputación con carácter previo á concesión tomando como data de referencia o 30 de xuño de 2024 ou á data da proposta de concesión, de ser esta posterior. O traspaso de crédito da liña 1 con destino á liña 2 debe comunicarse formalmente no momento de presentar as solicitudes de subvención. Así mesmo, os concellos poderán traspasar ata o 60 % do crédito da liña 3 á liña 2. Este traspaso debe comunicarse formalmente no momento de presentar as solicitudes de subvención. O traspaso de crédito das liñas 2, 3 e 4 cara á liña 1 pode producirse en calquera momento e sen límite. O plan de carácter anual dótase cun importe total de corenta e oito millóns douscentos mil (48.200.000,00 ) euros no exercicio de 2024, que se repartirán en tres grupos da seguinte forma: Estas cantidades repartiranse entre o número de concellos que forman o grupo en proporción á poboación, de acordo cos datos publicados polo Instituto Nacional de Estatística (en diante INE) correspondentes ao ano 2022; á superficie, de acordo cos datos publicados polo Instituto Galego de Estatística (en diante IGE) correspondentes ao ano 2019; aos núcleos de poboación, de acordo cos datos publicados polo IGE correspondentes ao ano 2022; e ao reto demográfico, calculado con base nos datos definidos polo IGE en relación coa prima demográfica de perda de poboación entre os anos comprendidos do 2022 ao 2013 e o envellecemento da poboación, obtido da relación entre a poboación maior de 64 anos e a menor de 20 anos, de acordo cos datos publicados polo IGE correspondentes ao ano 2022, co que se obtivo unha ratio para calcular o índice de envellecemento; e segundo as características singulares de cada grupo de concellos e baseándose nestas porcentaxes: Cada concello coñecerá as cantidades que lle corresponden dentro dos dez primeiros días hábiles seguintes ao da publicación destas bases no Boletín Oficial da Provincia de Pontevedra (BOPPO). Tamén poderá informarse dirixíndose ao Servizo de Cooperación. A Presidencia ditará unha resolución presidencial na que se aprobe a cantidade total e a que por cada liña lle corresponde a cada concello; terase en conta que a disposición do crédito se fará para cada solicitude de subvención, unha vez comprobada a documentación achegada e instruído o procedemento conforme se recolle nas bases específicas de cada liña. Xunto coa cantidade que lle corresponde a cada concello no exercicio de 2024, a Deputación comunicaralle a relación de débedas que teña coa institución provincial co fin de que se proceda ao seu pagamento antes de presentar as solicitudes de subvención. De non procederse ao seu abonamento, a Deputación detraerá o importe das débedas do crédito asignado no ano 2024 e, de non ser suficiente, dos ingresos propios do Concello froito da recadación do ORAL. Para iso, ditará a correspondente resolución presidencial. O procedemento de concesión das subvencións é o de réxime de concorrencia non competitiva. As solicitudes para as diferentes liñas de subvencións presentaranse obrigatoriamente por vía electrónica a través do formulario normalizado dispoñible na Sede electrónica da Deputación de Pontevedra, https://sede.depo. gal, de acordo co establecido nos artigos 14.2 e 16 da Lei 39/2015, de 1 de outubro, do procedemento administrativo común das administracións públicas (LPACAP). Para a presentación das solicitudes, a Sede electrónica da Deputación admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistema de usuario e contrasinal) e certificados electrónicos (incluído o DNIe). O prazo para presentar as solicitudes nas catro liñas é de tres (3) meses, contados desde o día seguinte ao da publicación das bases e do extracto da convocatoria no BOPPO e na Base de Datos Nacional de Subvencións. Para a tramitación dos procedementos consultaranse automaticamente os datos incluídos nas solicitudes: No caso de que os concellos interesados se opuxesen a esta consulta, deberán indicalo no cadro habilitado na solicitude de inicio e achegar os documentos correspondentes. Excepcionalmente, no caso de que algunha circunstancia imposibilitase obter os citados datos, poderase solicitar a presentación dos documentos correspondentes. As notificacións de acordos e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Dirección Electrónica Habilitada única desde a Sede electrónica da Deputación de Pontevedra, https://sede.depo. gal. As notificacións entenderanse practicadas no momento en que se produza o acceso ao seu contido e rexeitadas cando transcorresen dez (10) días naturais desde a posta á disposición da notificación sen que se acceda a este. O sistema remitiralles ás entidades interesadas avisos da posta á disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación se considere plenamente válida. Se o envío da notificación electrónica non fose posible por problemas técnicos, a Deputación de Pontevedra practicaraa polos medios previstos na normativa reguladora do procedemento administrativo común. Se a solicitude non reunise os datos esixidos na convocatoria ou calquera dos previstos no artigo 66 da LPACAP, requiriráselle á entidade interesada, de conformidade co establecido no artigo 68 desta lei, que, nun prazo de dez (10) días hábiles, emende as faltas ou presente os documentos preceptivos, indicándolle que, no caso de non facelo, terase por desistida a súa solicitude, que se arquivará sen máis trámites. Todos os trámites administrativos que as entidades interesadas deban realizar durante a tramitación deste procedemento faranse por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A Sede electrónica ten dispoñibles unha serie de modelos xenéricos que as persoas interesadas poden utilizar para realizar as xestións máis habituais durante a tramitación administrativa (representación, emenda da solicitude, alegacións, renuncia ou recursos, entre outros). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros modelos específicos. Poderán descargarse para anexalos a unha solicitude ou para realizar trámites sobre outros expedientes e presentalos de forma electrónica ou presencial segundo a normativa reguladora do procedemento do que se trate. No formulario deberá indicarse, no seu caso, o procedemento para o que se está a realizar o trámite. Os modelos están dispoñibles en https://sede.depo. gal/web/public/dynamic/catalogo/tramitesxenericos As subvencións que se concedan no marco do Plan Máis Provincia 2024 son compatibles con achegas de particulares e outras subvencións públicas para a mesma finalidade outorgadas por esta Deputación ou por outras administracións públicas, sempre que o importe destas sexa de tal contía que, illadamente ou en concorrencia con outras subvencións, non se supere o custo da actividade subvencionada. Para estes efectos, e en conformidade co disposto no artigo 14.1. d da LXS e no artigo 33 do RLXS, unha das obrigas do beneficiario é comunicarlle á Deputación a obtención doutras subvencións que financien as finalidades subvencionadas. Todas as alteracións das condicións que se tiveron en conta para a concesión e, en todo caso, a concesión concorrente de subvencións por calquera entidade pública ou privada, nacional ou internacional, poderán dar lugar á modificación da subvención outorgada. A instrución dos procedementos de concesión de subvencións correspóndelle ao Servizo de Cooperación, que realizará de oficio as actuacións que estime necesarias para a determinación, o coñecemento e a comprobación dos expedientes. Igualmente, o órgano instrutor poderá solicitar todos os informes que considere convenientes ou necesarios para o correcto outorgamento das subvencións. Unha vez efectuado o estudo de cada solicitude recibida, e en función da información dispoñible, elaborarase unha proposta de concesión da subvención para sometela á aprobación do órgano competente, previo informe da técnica ou técnico competente da Deputación segundo a natureza do gasto e da fiscalización da Intervención. Se algunha solicitude de subvención é rexeitada pola Deputación por non axustarse ás condicións contempladas nestas bases ou por non cumprir algún dos requisitos esixidos nelas e, por esta razón, é informada desfavorablemente polo persoal facultativo técnico do Servizo de Cooperación ou pola Intervención, o Concello poderá presentar unha nova solicitude. As subvencións que se outorguen no marco dos programas referidos deberán estar totalmente concedidas no prazo de seis (6) meses desde a finalización do prazo de presentación de solicitudes. Unha vez notificadas as resolucións ou os acordos de concesión, entenderanse aceptados polos concellos salvo que estes os rexeiten expresamente. Os datos persoais recollidos nos procedementos serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “Normativa aplicable”, dispoñible na ficha do procedemento en https://sede.depo. gal. Os datos persoais recollidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Declararase a perda ao dereito ao cobro ou reintegraranse as subvencións outorgadas en conformidade con estas bases nos termos fixados na normativa de subvencións e, de modo particular, nos artigos 36 e seguintes da LXS e nos artigos 29 e 30 da Ordenanza xeral de subvencións da Deputación Provincial de Pontevedra. As disposicións xerais e específicas e cantos actos administrativos deriven delas poderán ser impugnadas na forma establecida pola LPACAP e pola Lei 29/1998, de 13 xullo, reguladora da xurisdición contencioso-administrativa. A través da liña 1, Investimentos, subvencionaranse as obras, as subministracións e as adquisicións de bens inmobles e propiedade inmaterial para actividades e servizos que sexan de competencia municipal. Nos investimentos en obras, o importe mínimo do orzamento e da solicitude de subvención será igual ou superior a vinte mil (20.000,00) euros, incluído o IVE, agás que se trate de investimentos financiados por outras administracións, debendo ser o orzamento igual ou superior a vinte mil (20.000,00) euros. No caso das subministracións, que deberán ter un carácter singular e natureza inventariable, o importe mínimo do orzamento e de cada solicitude de subvención será de cinco mil (5.000,00) euros. O orzamento deberá agrupar conceptos subvencionables de natureza similar. É subvencionable a compra de bens ou equipamentos relacionados coa prestación de servizos municipais (vehículos, mobiliario urbano, equipamento administrativo, deportivo, cultural etc.). O resto de subministracións que non constitúan un investimento por si mesmas e que supoñan a mellora, a construción ou a creación dun ben novo deberán integrarse nun proxecto de investimento. Cando se trate da adquisición de bens inmobles serán subvencionables os gastos notariais, os de rexistro e os periciais, sempre e cando estean recollidos na memoria valorada e descritiva do ben que se vai mercar. Os investimentos que se integren no plan deben identificarse con claridade, sen deixar lugar a ambigüidades, e debe existir unha concordancia entre a solicitude e a denominación do proxecto ou documento técnico análogo. Non se admitirán denominacións xenéricas. No caso de investimentos de natureza similar ou homoxénea (pavimentacións, saneamentos, iluminación etc.), deberán propoñerse necesariamente nunha única solicitude e nun único proxecto que se dividirá, á súa vez, en lotes. A única excepción á división en lotes exixirá o cumprimento da normativa contractual e a súa xustificación de acordo co disposto no artigo 99 da Lei 9/2017, de 8 de novembro de contratos do sector público (LCSP). En ningún caso estará permitido presentar solicitudes mediante proxectos independentes que en realidade son da mesma natureza para poder tramitalos como contratos menores. Os proxectos serán redactados por persoal facultativo competente e deberán referirse necesariamente a obras completas ou de aproveitamento separado; entenderanse por tales as susceptibles de ser entregadas ao uso xeral ou ao servizo correspondente, sen prexuízo de posteriores ampliacións, e comprenderán todos e cada un dos elementos que sexan precisos para a utilización da obra. Todos os proxectos conterán, polo menos, a documentación establecida na normativa de contratos e axustarán o seu contido ás instrucións recollidas nestas bases, segundo sexa o orzamento de licitación ou o total de execución no caso de que o realice a propia Administración. Terán a condición de subvencionables os gastos das expropiacións que resulten necesarias para executar as obras de infraestruturas ou ben para a futura ampliación das dotacións locais ou a prestación de servizos de competencia municipal. Non se admitirán obras cuxo único obxecto sexa a demolición. Nos casos nos que un investimento conteña prestacións correspondentes en parte a obra e en parte a subministración, atenderase na súa cualificación coma un ou outro á prestación que sexa a definitoria do contrato segundo o informe da técnica ou técnico correspondente. Os concellos poderán solicitar o financiamento dos honorarios de redacción do proxecto, de dirección de obra e de coordinación de seguridade e saúde cando estes sexan obxecto dunha contratación externa. Os proxectos de obra, de acordo co recollido no artigo 233 da LCSP, deberán comprender, cando menos: Os proxectos estarán suxeitos ás instrucións técnicas que sexan de obrigado cumprimento. Naqueles proxectos de obra cuxo valor estimado sexa inferior a corenta mil (40.000,00) euros, poderase presentar un documento técnico no que se simplifique, refunda ou incluso suprima algún dos documentos anteriores, sempre que a documentación resultante sexa suficiente para valorar, definir e executar a obra, sen prexuízo de que se deba elaborar un proxecto cando as normas específicas o requiran. En todo caso, como mínimo achegarase o seguinte: Non se poderá facer referencia a marcas concretas en ningún documento do proxecto. Unicamente, e con carácter excepcional, se admitirá a referencia a marcas cando non sexa posible facer unha descrición o bastante precisa e intelixible do obxecto do contrato, de acordo co artigo 126.6 da xa citada LCSP, e deberá engadirse a mención “ou equivalente”. O Concello poderá solicitar, sempre que cumpra os requisitos establecidos na LCSP, a execución da obra directamente polo sistema de administración. A redacción dos proxectos por administración axustarase á normativa vixente en materia de contratación. A Deputación, en todo caso, supervisará e controlará os proxectos e terá especialmente en conta os prezos das distintas unidades. No caso das propiedades inmateriais que se adxudiquen mediante un contrato de servizos e as subministracións que constitúan un investimento por si mesmas, o Concello deberá achegar unha memoria valorada que deberá incluír, polo menos, a seguinte documentación: As memorias das subministracións deberán ser redactadas e asinadas por persoal técnico competente. Os proxectos, documentos técnicos ou memorias valoradas debe aprobalos o órgano competente do Concello. Non obstante, no caso daqueles proxectos, documentos técnicos ou memorias valoradas que non puidesen ser aprobados no momento de presentar a solicitude de subvención por estar supeditados ao outorgamento dalgunha autorización sectorial por parte dalgunha Administración, entidade ou organismo, permítese que a aprobación formal se retrase ata que a entidade municipal dispoña desta. Nestes supostos, a concesión da subvención quedará condicionada a que se achegue o acordo ou a resolución de aprobación do proxecto, a acta de trazado previo e a correspondente autorización sectorial xunto coa primeira xustificación. No caso dos convenios coa Deputación ou con outras administracións nos que estas asumen a redacción do proxecto e a execución do investimento, o Concello queda exento da aprobación do proxecto técnico. O Concello poderá destinar a cantidade asignada na liña 1 deste plan ao financiamento das achegas municipais de investimentos incluídos noutros plans, programas ou convenios desta Deputación ou doutras administracións públicas, cando se trate de obras ou subministracións de competencia municipal e sempre que os prazos de execución recollidos no convenio ou noutros plans se axusten aos contemplados nestas bases para os investimentos acollidos na liña 1. Cando un concello traslade crédito do Plan Máis Provincia 2024 con destino ao financiamento das achegas municipais doutros plans, programas ou convenios provinciais, a subvención que se conceda rexerase polas normas do plan que se cofinancia. O Concello deberá ser, en todo caso, titular dos bens, instalacións ou terreos nos que se van executar os investimentos, ben porque sexa propietario ou ben porque dispoña dun dereito de uso ou cesión sobre estes que teña duración indefinida. No caso de dispoñer dunha autorización ou dunha concesión administrativa, a duración desta non poderá ser inferior a cinco (5) anos desde a data de solicitude da subvención. Será imprescindible que nos devanditos bens se realicen ou presten por parte do Concello, de forma real e efectiva, actividades ou servizos de competencia municipal, previos aos acordos que sexan necesarios para o establecemento da actividade ou do servizo, se fose necesario. Se os proxectos, pola súa situación ou polas súas características, precisan de permisos ou autorizacións doutros organismos, será o Concello quen os solicite. Ademais, deberá acreditar que conta con eles ou que xa os solicitou coa presentación dos correspondentes documentos. Neste último caso, a subvención concederase condicionada a que o Concello xustifique a obtención da autorización ou do permiso. Así mesmo, nos supostos de investimentos de competencia municipal (infraestruturas de saneamento, condución de auga potable, iluminación.) cuxo trazado discorre, total ou parcialmente, en terreos ou estradas ou nas súas zonas de afección, de titularidade provincial ou de titularidade doutra Administración pública, deberá contar coa autorización da respectiva Administración ou, cando menos, acreditar que a solicitou. A concesión da subvención quedará condicionada a esta circunstancia. Os concellos ou outras administracións contratarán os investimentos de acordo coa lexislación vixente en materia de contratación pública. As obras serán executadas polos respectivos concellos ou por outras administracións segundo o proxecto técnico, documento técnico análogo ou memoria valorada, sen prexuízo da posibilidade de que a Deputación realice as inspeccións que considere convenientes. A directora ou director das obras será designada ou designado pola entidade contratante, que lle dará conta da designación á Deputación no procedemento de xustificación. Para a concesión de subvencións ao abeiro da liña 1, Investimentos, os concellos achegarán a seguinte documentación: Cando se cubra a documentación, débense ter en conta as seguintes instrucións: Os certificados asinaraos a secretaria ou secretario do Concello e a persoa que teña atribuída a representación legal ou delegada a competencia. As declaracións, compromisos e outros documentos asinaraos a alcaldesa ou o alcalde ou a persoa en quen delegue. A documentación deberá presentarse de forma electrónica. As entidades interesadas responsabilizaranse da veracidade dos documentos que presenten. Excepcionalmente, a institución poderá requirir a exhibición do documento orixinal para cotexalo coa copia electrónica presentada. Se algunha das entidades interesadas achegase a documentación presencialmente, requiriráselle que a emende a través da súa presentación electrónica. No caso de que o conxunto de documentos que se deben presentar de forma electrónica superase o tamaño máximo de 50 Mb admitido pola Sede electrónica da Deputación de Pontevedra, permitirase a presentación electrónica separada da solicitude a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Con posterioridade ao acordo ou á resolución de concesión de subvención e antes de que conclúa o prazo para realizar os investimentos obxecto de subvención e sempre e cando non se prexudiquen intereses de terceiras persoas, poderase solicitar un cambio de destino pola desistencia total ou parcial da finalidade subvencionada. A modificación do destino das subvencións concedidas (cambio de finalidade) estará condicionada ao cumprimento dos seguintes requisitos: A modificación do destino das subvencións requirirá a autorización expresa da Deputación, cuxo trámite interno se axustará ao seguinte procedemento: O crédito procedente dun cambio de finalidade débese comprometer na súa totalidade. Para isto, a petición do cambio de finalidade pola desistencia total ou parcial da finalidade subvencionada acompañarase, en todo caso, das novas solicitudes de subvención xunto coa documentación que corresponda en función do investimento que se vai financiar. Con posterioridade ao acordo ou á resolución de concesión de subvención, antes de que se inicie a licitación do proxecto subvencionado e sempre e cando non se prexudiquen intereses de terceiras persoas, poderase solicitar unha modificación do acordo ou da resolución pola necesidade de reformular o proxecto sen variar a tipoloxía inicialmente aprobada. Para isto, o Concello deberá achegar o seguinte: A modificación da resolución ou acordo de concesión sen variar a tipoloxía inicialmente aprobada requirirá a autorización expresa da Deputación, cuxo trámite interno se axustará ao seguinte procedemento: Se a modificación da resolución ou do acordo de concesión por reformulación do proxecto técnico, sen variar a tipoloxía inicialmente aprobada, supón a minoración do custo do proxecto e da subvención concedida, o Concello poderá solicitar a aplicación do importe sobrante: Se a modificación da resolución ou do acordo de concesión por reformulación do proxecto técnico, sen variar a tipoloxía inicialmente aprobada, supón un incremento do custo do proxecto, o Concello poderá financiar o sobrecusto con: Enténdese por “baixa definitiva” a determinada coa certificación final ou, no seu caso, coa certificación da liquidación, logo da xustificación total do investimento e unha vez fiscalizada a documentación xustificativa coa conformidade da Intervención provincial. A baixa definitiva poderá aplicarse no financiamento de novos investimentos. Enténdese por novo investimento toda nova proposta do Concello que non garda relación coas obras incluídas inicialmente no Plan Máis Provincia 2024. Para poder destinar unha baixa definitiva ao financiamento dun novo investimento, o importe individual ou acumulado da baixa e do proxecto será igual ou superior a dez mil (10.000,00) euros. Polo tanto, permítese a acumulación das baixas ata acadar o importe mínimo de dez mil (10.000,00) euros. Os aforros por liquidación poden incrementárselle ao importe da baixa definitiva. Para a tramitación destas baixas esixirase: O reinvestimento destas baixas requirirá a autorización expresa da Deputación, cuxo trámite interno se axustará ao seguinte procedemento: De non acadarse o importe mínimo de dez mil (10.000,00) euros, as baixas deben aplicarse no mesmo investimento, en concreto: Nestes casos, o Concello comunicaralle formalmente á Deputación o emprego da baixa no financiamento dalgún ou da totalidade dos custos anteriores. Non será necesaria a resolución ou o acordo do órgano competente da Deputación no que se autorice o seu emprego e aboarase xunto coa certificación final ou liquidación. Excepcionalmente, permítese a acumulación e aplicación das baixas definitivas a favor do Concello, con independencia do importe do remanente acumulado, cando o seu obxecto sexa minorar ou financiar as achegas municipais de calquera obra incluída inicialmente no Plan Máis Provincia 2024, ao considerar que estas obras non teñen a consideración de novos investimentos. Estas achegas poden estar contempladas no acordo ou na resolución pola que se concede a subvención; poden ser froito dunha modificación do acordo ou da resolución de concesión pola necesidade de reformular o proxecto cando a devandita reformulación implica un incremento do custo do proxecto; ou poden ser a causa da tramitación dun modificado ou dunha liquidación. Nestes casos, a Deputación ditará o acordo ou a resolución que corresponda no que se autorice o emprego da baixa. Enténdese por “baixa teórica” a producida coa adxudicación do contrato. Enténdese, por “novo investimento”, toda proposta do Concello que non garde relación coas obras incluídas inicialmente no Plan Máis Provincia 2024. Deste xeito, o Concello pode solicitar o reinvestimento das baixas teóricas, cuxo importe individual ou acumulado acade os dez mil (10.000,00) euros, no financiamento dun único investimento, salvo baixas superiores a vinte mil (20.000,00) euros no que operará o límite establecido na base décimo novena, sen necesidade de esperar a certificación final ou a certificación de liquidación e a xustificación do investimento. A baixa teórica debe ser reinvestida na súa totalidade e o órgano de contratación do Concello deberá comprometerse expresamente a financiar, con fondos propios, o incremento de custo derivado da posible tramitación dun modificado, dun exceso de medición ou das asistencias técnicas non contempladas no acordo ou na resolución de adxudicación. Para a tramitación destas baixas esixirase: O reinvestimento das baixas teóricas requirirá a autorización expresa da Deputación, cuxo trámite interno se axustará ao seguinte procedemento: Se durante a execución das obras xorde a necesidade de modificar o proxecto, o Concello deberá tramitar o correspondente expediente de acordo co establecido na normativa de contratación e redactar un proxecto modificado. Para a tramitación do modificado, o Concello deberá achegar: A conformidade co proxecto modificado pola Deputación esixirá un trámite interno que se axustará ao seguinte procedemento: Cando o proxecto modificado implique un incremento de custo con respecto ao inicial, o Concello empregará a baixa obtida na adxudicación do contrato no financiamento do modificado, de contar con ela. De non existir baixa de adxudicación ou, de habela, resultar insuficiente, o Concello poderá solicitar o emprego das baixas definitivas ao seu favor procedentes doutros investimentos (con independencia do remanente acumulado) ou asumir o financiamento do importe que corresponda. Enténdese por exceso de medicións a variación que durante a correcta execución da obra se produza exclusivamente no número de unidades realmente executadas sobre as previstas nas medicións do proxecto, e sempre que non representen un incremento do gasto superior ao 10% do prezo do contrato inicial. Os excesos de medicións deberán certificarse de forma separada (certificación de liquidación) do resto do proxecto e acompañarase do respectivo informe da dirección de obra. Os excesos de medición que se financien contra a baixa acadada na adxudicación do contrato do propio investimento aboaranse unha vez supervisada a certificación de liquidación polas persoas facultativas técnicas de Cooperación e fiscalizada pola Intervención; non será necesaria a autorización previa do reinvestimento polo órgano competente da Deputación. Os excesos de medición que se financien coas baixas definitivas a favor do Concello (con independencia do remanente acumulado) procedentes doutros investimentos incluídos no Plan Máis Provincia 2024 precisarán dunha autorización previa do órgano competente da Deputación. As partidas alzadas deberán xustificarse de acordo cos prezos do proxecto. A introdución de prezos novos deberá axustarse ao procedemento previsto no artigo 154 do Real decreto 1098/2001, de 12 de outubro, e ás limitacións previstas no artigo 242.4. ii da LCSP. A inclusión de prezos novos que superen os referidos límites legais deberá tramitarse como modificación do proxecto. Os concellos beneficiarios, en conformidade co disposto nestas bases, estarán obrigados a cumprir co establecido no artigo 11 da Lei 9/2007, de 13 de xuño, de subvencións de Galicia (LSG), e, en particular, a: Correspóndelle ao Servizo de Comunicación Institucional dar as instrucións que se deben seguir no relativo á identidade corporativa. Para estes efectos, no enderezo https://www.depo. gal/es/identidade-corporativa atópase o “Manual de identidade corporativa Plan +Provincia” da Deputación de Pontevedra, no que se recollen as directrices que se deben seguir no relativo á publicidade. O incumprimento destas obrigas será causa de reintegro das subvencións concedidas con cargo a estas bases. A documentación xustificativa presentarase obrigatoriamente na Sede electrónica da Deputación de Pontevedra a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal, segundo o previsto na base décimo terceira. O investimentos subvencionados deben estar executados o 31 de decembro de 2025 e xustificados o 31 de marzo de 2026. A documentación xustificativa será comprobada polos servizos de Cooperación e Intervención da institución provincial. Os investimentos realizados estarán sometidos á comprobación explícita da execución por parte dos servizos técnicos da Deputación Provincial, que verificarán as certificacións das obras e as facturas remitidas. Esta comprobación material do investimento é un requisito imprescindible do que debe quedar constancia no expediente xustificativo. Así mesmo, poderánselles solicitar informes a outros servizos da Deputación competentes en razón da materia. En todo caso, a Deputación, en virtude das facultades que ten atribuídas, reserva as facultades de inspección e comprobación das obras. O pagamento das subvencións efectuarase á vista das certificacións de obra emitidas nos modelos normalizados da Deputación ou similares, das facturas das subministracións ou das facturas polos servizos prestados no caso das propiedades inmateriais. O pagamento das subvencións farase de acordo coa porcentaxe de subvención determinada na fase de concesión. En caso de que se xustifiquen gastos inferiores ao orzamento que se tivo en conta para a concesión, o pagamento das subvencións reducirase proporcionalmente. O Concello poderá presentar xustificacións parciais axustadas ao ritmo de execución do investimento. Coa primeira xustificación dos investimentos en obras achegarase a seguinte documentación: As sucesivas certificacións, nos modelos normalizados ou similares, acompañaranse das facturas e do acordo municipal de aprobación das certificacións ou facturas correspondentes. E coa última xustificación achegarase: A xustificación de investimentos en subministracións ou propiedade inmaterial que se adxudique mediante contratos de servizos, coma a adquisición de programas informáticos a medida, comprenderá: No caso dos investimentos que se adxudiquen mediante contratos menores definidos no artigo 118 da LCSP esixirase: Para investimentos en obras: Para investimentos en subministracións ou propiedade inmaterial que se adxudique mediante contratos de servizos, coma a adquisición de programas informáticos a medida, comprenderá: En caso de que o Concello non xustifique o gasto realizado, execute o investimento subvencionado máis alá do prazo de execución establecido nesta base ou achegue a documentación xustificativa fóra do prazo sinalado, iniciarase o procedemento de perda do dereito ao cobro da cantidade que corresponda. Serán subvencionables as seguintes tipoloxías de gasto: Mediante esta liña de subvencións, o Concello poderá reducir o seu endebedamento coas entidades financeiras. Para iso, deberá elaborar unha certificación onde se fagan constar a entidade financeira coa que se concertou o préstamo, o tipo de operación, a data de concertación, o importe, o prazo de amortización e o importe pendente de amortizar. Tamén se deberá certificar que a débeda que se pretende amortizar é a que ten as condicións máis gravosas para o Concello en termos económicos. O Concello deberá elaborar unha certificación das facturas que teñan entrada no seu Rexistro xeral ata o día 31 de decembro de 2023, este incluído, e que estean pendentes de pagamento no momento de elaborar a mencionada certificación. As facturas terán que estar conformadas. No suposto de que os concellos soliciten o traspaso do 30 % ou, con carácter excepcional, do 50 % do crédito da liña 1 á liña 2, deberase incorporar á certificación, con referencia á data de expedición desta, a indicación de se os devanditos gastos están incluídos ou son susceptibles de incorporación en algún mecanismo de pago a provedores convocado pola Administración estatal. Este extremo será informado polos concellos no momento de presentar a solicitude de subvención e será comprobado pola Deputación con carácter previo á concesión tomando como data de referencia o 30 de xuño de 2024 ou á data da proposta de concesión, de ser esta posterior. No certificado deberán separarse as facturas que se lle imputan ao capítulo II do Orzamento municipal e as que se lle imputan ao capítulo VI, e para cada débeda indicaranse, entre outros datos, a data de entrada no Rexistro do Concello, o resumo do concepto, a identificación do provedor ou acredor e o importe (co IVE incluído). Relacionaranse e aboaranse segundo a orde de entrada no Rexistro do Concello. No suposto de que o Concello opte por esta tipoloxía de gasto, deberá elaborar unha proposta orientativa e valorada dos gastos correntes asociados ao funcionamento dos servizos públicos municipais no exercicio de 2024. Serán subvencionables os gastos correntes e de funcionamento derivados da realización das actuacións incluídas no capítulo II do orzamento de gastos. Poderían incluírse, entre outros: Os gastos imputables nesta liña deberán desenvolverse entre o 1 de xaneiro e o 31 de decembro de 2024, con independencia da data de emisión da factura. Os contratos que fosen necesarios para a realización destes gastos terán que axustarse aos procedementos regulados na lexislación de contratos. En todo caso, os gastos que teñan un importe igual ou superior a seis mil (6.000,00) euros deberán dispoñer do acordo ou do decreto de autorización e disposición do gasto. O incumprimento desta obriga será causa da perda do dereito ao cobro da subvención concedida. A subvención con destino ao financiamento do gasto corrente derivado da prestación de servizos municipais, incluídos os contratos de servizos que se estimen necesarios para desenvolver as devanditas prestacións, e obras puntuais que non teñen a consideración de investimento, deben solicitarse nun único expediente. Poderanse incluír dentro desta liña os gastos derivados da programación de actividades culturais ou sociais, entre outras, coma: As actividades incluídas nesta liña deberán realizarse entre o 1 de xaneiro e o 31 de decembro de 2024, con independencia da data de emisión da factura, que poderá ser anterior á data de presentación da solicitude de subvención na Sede electrónica da Deputación. As actividades poderá desenvolvelas directamente o Concello ou contratarse externamente. Os contratos que fosen necesarios para a realización das actividades deberán axustarse aos procedementos regulados na lexislación de contratos. En todo caso, os gastos que teñan un importe igual ou superior a seis mil (6.000,00) euros deberán dispoñer do acordo ou do decreto de autorización e disposición do gasto. O incumprimento desta obriga será causa da perda do dereito ao cobro da subvención concedida. A subvención con destino ao financiamento de gastos derivados da programación de actividades culturais, deportivas ou sociais, entre outras, debe solicitarse nun único expediente. O Concello interesado presentará a solicitude de subvención e a documentación que se refire deseguido segundo a tipoloxía do gasto. A subvención que se solicite a través desta tipoloxía deberá contemplar a mesma porcentaxe de financiamento en todos os gastos que se recollan na proposta orientativa. A subvención que se solicite a través desta tipoloxía deberá contemplar a mesma porcentaxe de financiamento en todas as actividades que se recollan na proposta orientativa. Cando se cubra a documentación, débense ter en conta as seguintes instrucións: Os certificados asinaraos a secretaria ou o secretario do Concello e a persoa que teña atribuída a representación legal ou delegada a competencia. Poderanse utilizar modelos propios de certificacións que deberán respectar o contido exacto recollido nestas bases. As declaracións, compromisos e outros documentos asinaraos a alcaldesa ou o alcalde ou a persoa en quen delegue. A documentación deberá presentarse de forma electrónica. As entidades interesadas responsabilizaranse da veracidade dos documentos que presenten. Excepcionalmente, a institución poderá requirir a exhibición do documento orixinal para cotexalo coa copia electrónica presentada. Se algunha das entidades interesadas achegase a documentación presencialmente, requiriráselle que a emende a través da súa presentación electrónica. No caso de que o conxunto de documentos que se deben presentar de forma electrónica superase o tamaño máximo de 50 Mb admitido pola Sede electrónica da Deputación de Pontevedra, permitirase a presentación electrónica separada da solicitude a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Con posterioridade ao acordo ou á resolución de concesión de subvención e antes de que conclúa o prazo para a realización dos gastos ou das actividades obxecto de subvención ou, en todo caso, antes do 1 de novembro de 2024, e sempre e cando non se prexudiquen intereses de terceiras persoas, poderase solicitar un cambio de destino pola desistencia total ou parcial da finalidade subvencionada. A modificación do destino das subvencións concedidas (cambio de finalidade) estará suxeita ao cumprimento dos seguintes requisitos: A modificación do destino das subvencións requirirá a autorización expresa da Deputación, cuxo trámite interno se axustará ao seguinte procedemento: O crédito procedente dun cambio de finalidade débese comprometer na súa totalidade. Para isto, a petición do cambio de destino pola desistencia (total ou parcial) da finalidade subvencionada acompañarase, en todo caso, das solicitudes de subvención que se pretenden financiar segundo a tipoloxía do gasto ou do investimento. A petición de cambio de finalidade debe presentarse antes do 1 de novembro de 2024. Non procede a modificación do acordo ou da resolución de concesión nas tipoloxías de gasto “Amortización de débedas con entidades financeiras” e “Pagamento de acredores de gasto corrente e de investimentos”, por canto nestes casos as subvencións anticípanselles e transfírenselles aos concellos tras a concesión da subvención. Para estes efectos, o cambio de finalidade implicaría primeiro o inicio do procedemento de reintegro da subvención concedida. Os trámites administrativos que os concellos deban realizar durante a tramitación do procedemento de modificación das resolucións ou acordos de concesión por desistencia (total ou parcial) da finalidade subvencionada deberán realizarse electronicamente a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Non será necesario solicitar a modificación do acto de concesión das subvencións outorgadas para gastos correntes e actividades cando as variacións se produzan entre os conceptos e os créditos incluídos na proposta orientativa e valorada, ao ter esta proposta carácter estimativo. Polo tanto, admítense compensacións entre conceptos e créditos incluídos na proposta a fin de adaptarse ás circunstancias concretas de cada concello. Tamén se poderán reprogramar ou modificar os prazos de execución das actividades sen alterar a denominación da actuación subvencionada. As eventualidades ou circunstancias que afectasen o desenvolvemento da actividade ou o gasto subvencionado e que dean lugar a compensacións entre partidas ou reprogramacións detallaranse na memoria final descritiva e valorada dos gastos e das actividades realizadas que se presentará coa documentación xustificativa. Non obstante, as modificacións que impliquen a supresión de actividades ou gastos coa finalidade de destinar o crédito dispoñible a financiar novas propostas de actuación ou gastos non incluídos na memoria orientativa presentada coa solicitude de subvención terán a consideración de cambio de finalidade pola desistencia parcial á finalidade subvencionada e, polo tanto, este procedemento rexerase polo disposto na base trixésimo sétima. Con todo, cando na xustificación da subvención se poña de manifesto que se produciron modificacións relevantes con respecto á proposta orientativa que puideron alterar a finalidade subvencionada, o órgano competente poderá aceptar a xustificación presentada mediante a resolución de aprobación da conta xustificativa. Os concellos beneficiarios das subvencións concedidas no marco da liña 2, en conformidade co disposto nestas bases, estarán obrigados a cumprir co establecido no artigo 11 da LSG e, en particular, a: Correspóndelle ao Servizo de Comunicación Institucional dar as instrucións que se deben seguir no relativo á identidade corporativa. Para estes efectos, no enderezo https://www.depo. gal/es/identidade-corporativa atópase o “Manual de identidade corporativa Plan +Provincia” da Deputación de Pontevedra, no que se recollen as directrices que se deben seguir no relativo á publicidade. O incumprimento destas obrigas será causa de reintegro das subvencións concedidas con cargo a estas bases. A documentación xustificativa presentarase obrigatoriamente na Sede electrónica da Deputación de Pontevedra a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal, segundo o disposto na base décimo terceira. A actuacións subvencionadas deben xustificarse nos prazos que se sinalan a continuación, segundo a natureza das distintas liñas de subvención. Amortización de débeda con entidades financeiras. O prazo para efectuar o pagamento é dun (1) mes desde o cobramento da subvención e para presentar a documentación xustificativa: ata o 30 de novembro de 2024. Pagamento de acredores de gasto corrente e de investimentos. O prazo para efectuar o pagamento é dun (1) mes desde o cobramento da subvención e para presentar a documentación xustificativa: ata o 30 de novembro de 2024. Gasto corrente derivado da prestación de servizos municipais, incluídos os contratos de servizos que se estimen necesarios para desenvolver as devanditas prestacións, e obras puntuais que non teñen a consideración de investimento. O gasto terá que estar executado o 31 de decembro de 2024 e xustificado o 31 de marzo de 2025. Gastos derivados da programación cultural, deportiva, social, entre outras, dos concellos. A actividade terá que estar executada o 31 de decembro de 2024 e xustificada o 31 de marzo de 2025. A Deputación transferiralle ao Concello a cantidade solicitada para esta finalidade unha vez aprobada a concesión da subvención. Para a súa xustificación achegarase: Así mesmo, achegarase un certificado expedido pola ou polo funcionario público competente no que se faga constar: Só se terán en conta os pagamentos que se axusten aos mesmos conceptos que se incluíron na solicitude de subvención. Para estes efectos, o importe xustificado calcularase sumando exclusivamente a contía dos conceptos subvencionados, sen ter en conta outros pagamentos. En caso de que o Concello non xustificase a amortización da débeda coa entidade financeira, xustificase un importe inferior á cantidade transferida pola Deputación ou non presentase a documentación xustificativa no prazo sinalado, iniciarase o procedemento de reintegro da cantidade que corresponda. A Deputación transferiralle ao Concello a cantidade solicitada para esta finalidade unha vez aprobada a concesión da subvención. Para a súa xustificación achegarase: Así mesmo, achegarase un certificado expedido pola ou polo funcionario público competente no que se faga constar: Só se terán en conta os pagamentos que se axusten aos mesmos provedores ou acredores que se incluíron na solicitude de subvención. Para estes efectos, o importe xustificado calcularase sumando exclusivamente o importe dos conceptos subvencionados, sen ter en conta outros pagamentos. En caso de que o Concello non xustificase o pagamento das débedas, xustificase un importe menor á cantidade transferida pola Deputación ou non presentase a documentación xustificativa no prazo sinalado, iniciarase o procedemento de reintegro da cantidade que corresponda. No caso do gasto corrente derivado da prestación de servizos municipais só procederá pagar a subvención despois de presentar a xustificación. Para a xustificación achegarase: Así mesmo, presentarase un certificado expedido pola ou polo funcionario público competente no que se faga constar: O Concello poderá presentar xustificacións parciais que se axusten ao ritmo de execución dos gastos. En caso de que se xustifique un custo total menor ao contemplado na proposta orientativa e valorada, o pagamento da subvención minorarase proporcionalmente. Se logo da xustificación resultase un sobrante igual ou superior a mil (1.000,00) euros, o Concello poderá empregalo no financiamento dun gasto ou dunha actividade dentro da liña 2. A solicitude e a documentación que corresponda debe achegarse antes do 1 de novembro de 2024. Se o importe do sobrante fose igual ou superior a cinco mil (5.000,00) euros ou a dez mil (10.000,00) euros, o Concello poderá empregalo no financiamento dunha subministración ou dunha obra dentro da liña 1. No caso do gasto corrente derivado da prestación de actividades culturais, deportivas ou sociais, entre outras, dos concellos só procederá pagar a subvención despois de presentar a xustificación. Para a xustificación achegarase: Así mesmo, presentarase un certificado expedido pola ou polo funcionario público competente no que se faga constar: O Concello poderá presentar xustificacións parciais que se axusten ao ritmo de execución das actividades programadas. En caso de que se xustifique un custo total menor ao contemplado na proposta orientativa e valorada, o pagamento da subvención minorarase proporcionalmente. Se logo da xustificación resultase un sobrante igual ou superior a mil (1.000,00) euros, o Concello poderá empregalo no financiamento dun gasto ou actividade dentro da liña. A solicitude e a documentación que corresponda debe achegarse antes do 1 de novembro de 2024. Se o importe do sobrante fose igual ou superior a cinco mil (5.000,00) euros ou a dez mil (10.000,00) euros, o Concello poderá empregalo no financiamento dunha subministración ou dunha obra dentro da liña 1. A través desta liña subvencionarase a contratación de persoas desempregadas, por parte dos concellos da provincia de menos de 50.000 habitantes, para a conservación e o funcionamento de bens e servizos municipais, de interese xeral e social, segundo a normativa aplicable, tendo en conta os seguintes requisitos: As subvencións comprenderán o custo salarial e a cotización á Seguridade Social de persoas desempregadas (de calquera categoría profesional) que reúnan os requisitos establecidos no parágrafo seguinte destas bases; en todo caso, respectaranse e respectaranse o salario mínimo interprofesional que se atope en vigor en cada momento ou as retribucións que resulten aplicables de acordo coa categoría profesional da persoa traballadora. Os concellos poderán, no seu caso, complementar a cantidade que sexa necesaria ata acadar os salarios que correspondan por categoría profesional. As traballadoras e traballadores que se contraten para realizar as obras ou prestar os servizos polos que se outorgue a subvención deberán ser persoas desempregadas, inscritas no Servizo Público de Emprego de Galicia como demandantes non ocupadas e dispoñibles para o emprego. Estes requisitos deberán cumprirse tanto no momento da selección coma no da formalización do contrato. Os concellos beneficiarios da subvención solicitarán as persoas traballadoras que necesiten mediante a presentación da correspondente oferta na oficina pública de emprego, cos modelos normalizados para os efectos, nos que farán referencia aos requisitos e ás características que deben reunir as persoas que se van contratar para o adecuado desempeño das funcións inherentes aos postos de traballo ofertados, coa obriga de presentar unha por cada categoría profesional dentro de cada ocupación. Os concellos beneficiarios serán os que realicen a selección definitiva das persoas candidatas, de conformidade coa normativa aplicable, na forma prevista e segundo os criterios sinalados a continuación, tendo en conta que, en todo caso, os contratos deberán formalizarse no prazo e nos termos establecidos na resolución pola que se conceda a subvención. Sen prexuízo das obrigas legais que poidan existir, para a selección daráselles preferencia por esta orde ás persoas dos seguintes grupos: Todos os contratos deben iniciarse a partir do 1 de xaneiro de 2024 e finalizarán como máximo o 31 de decembro de 2024, sen que en ningún caso a subvencionabilidade dos contratos poida exceder este período. Os concellos deberán contratar o persoal a través da modalidade do contrato para a mellora da ocupabilidade e a inserción laboral, ao abeiro do recollido na disposición adicional novena do Texto refundido da Lei de emprego, e serán dados de alta na Seguridade Social cos códigos 405 e 505, segundo a contratación sexa a tempo completo ou parcial. A relación laboral xurdida entre a entidade beneficiaria e a persoa traballadora non vinculará a Deputación de Pontevedra. A subvención para este programa deberá solicitarse nun único expediente. A subvención para a liña 3 de activación do emprego debe solicitarse nun único expediente. O Concello interesado, ademais da solicitude de subvención, presentará a seguinte documentación: Cando se cubra a documentación, débense ter en conta as seguintes instrucións: Os certificados asinaraos a secretaria ou o secretario do Concello e a persoa que teña atribuída a representación legal ou delegada a competencia. Poderanse utilizar modelos propios de certificacións que deberán respectar o contido exacto recollido nestas bases. As declaracións, compromisos e outros documentos asinaraos a alcaldesa ou o alcalde, ou a persoa en quen delegue. A documentación deberá presentarse de forma electrónica. As entidades interesadas responsabilizaranse da veracidade dos documentos que presenten. Excepcionalmente, a institución poderá requirir a exhibición do documento orixinal para cotexalo coa copia electrónica presentada. Se algunha das entidades interesadas achega a documentación presencialmente, requiriráselle que a emende a través da súa presentación electrónica. No caso de que o conxunto de documentos que se deben presentar de forma electrónica superase o tamaño máximo de 50 Mb admitido pola Sede electrónica da Deputación de Pontevedra, permitirase a presentación electrónica separada da solicitude a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Con posterioridade ao acordo ou á resolución de concesión de subvención e antes do 1 de novembro de 2024, e sempre e cando non se prexudiquen intereses de terceiras persoas, poderase solicitar un cambio de destino pola desistencia (total ou parcial) da finalidade subvencionada. Estará suxeita ao cumprimento dos seguintes requisitos: A modificación do destino das subvencións requirirá a autorización expresa da Deputación, cuxo trámite interno se axustará ao seguinte procedemento: O crédito procedente dun cambio de finalidade débese comprometer na súa totalidade. Para isto, a petición do cambio de destino pola desistencia total ou parcial da finalidade subvencionada acompañarase, en todo caso, das solicitudes que se pretenden financiar, xunto coa documentación que corresponda segundo a tipoloxía do investimento. Todos os trámites administrativos que os concellos deban realizar durante a tramitación do procedemento de modificación das resolucións ou dos acordos de concesión por desistencia total ou parcial da finalidade subvencionada deberán realizarse electronicamente a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Estará suxeita ao cumprimento dos seguintes requisitos: A modificación poderá implicar unha variación económica á alza e o incremento de custo poderíase financiar con: No caso de supoñer unha subvención inferior, poderá destinarse a contía sobrante ao financiamento de investimentos dentro da liña 1, respectando o límite establecido na base décimo novena. A modificación da resolución ou do acordo de concesión sen variar a tipoloxía inicialmente aprobada requirirá a autorización expresa da Deputación, cuxo trámite interno se axustará ao seguinte procedemento: Todos os trámites administrativos que os concellos deban realizar durante a tramitación do procedemento de modificación das resolucións ou dos acordos de concesión sen variar a tipoloxía inicialmente aprobada deberán realizarse electronicamente a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Os concellos beneficiarios da liña de subvencións para a activación do emprego, en conformidade co disposto nestas bases, estarán obrigados a cumprir o establecido no artigo 11 da LSG e, en particular, a: Correspóndelle ao Servizo de Comunicación Institucional dar as instrucións que se deben seguir no relativo á identidade corporativa. Para estes efectos, no enderezo https://www.depo. gal/es/identidade-corporativa atópase o “Manual de identidade corporativa do Plan +Provincia”, no que se recollen as directrices que se deben seguir no relativo á publicidade. O incumprimento destas obrigas será causa de reintegro das subvencións concedidas con cargo a estas bases. O pagamento da subvención farase efectivo da seguinte forma: Os certificados sobre publicidade indicarán os medios nos que se lle deu difusión e, no seu caso, achegarase a acreditación gráfica. A este respecto, a Deputación poderá comprobar en calquera momento que se fixo a publicidade da subvención concedida nos termos previstos nestas bases e, de non ser así, non se procederá ao libramento desta. A documentación xustificativa presentarase obrigatoriamente na Sede electrónica da Deputación de Pontevedra a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal, segundo o previsto na base décimo terceira. O pagamento da subvención farase de acordo coa porcentaxe de subvención determinada na fase de concesión. No caso de que o importe anticipado sexa superior ao xustificado, reintegrarase a cantidade que corresponda, de conformidade con estas bases nos termos fixados na normativa de subvencións e, de modo particular, nos artigos 36 e seguintes da LXS. Se tras a xustificación da liña 3 resultase un sobrante igual ou superior a cinco mil (5.000,00) euros ou a dez mil (10.000,00) euros a favor do Concello, este poderá dispoñer deste e aplicalo, no seu caso, no financiamento dun investimento ao abeiro da liña 1. A finalidade desta liña é impulsar a redacción de proxectos para a recuperación de espazos públicos no ámbito municipal, así como a creación de sendas peonís e/ou ciclables para a implantación de formas de desprazamento máis sostibles. Establécense tres casuísticas: Os proxectos que se redacten deberán referirse a obras completas, é dicir, susceptibles de seren destinadas ao uso xeral ou ao servizo correspondente e redactaranse cumprindo, ademais, a lexislación que sexa de aplicación. Serán subvencionables todos os custos necesarios para a correcta definición do proxecto, así como os custos preparatorios, coma os asociados a un concurso de ideas, os estudios xeotécnicos, topográficos, de tráfico. O Concello poderá contratar este tipo de traballos de forma independente ou conxunta coa redacción do proxecto e deberá, en todo caso, especificarse na factura o título do proxecto para o cal se realiza o estudo. Así mesmo, para cada casuística deberá cumprirse o que se indica a continuación: Caso 1. Recuperación para as persoas de espazos públicos ocupados por tráfico a motor O proxecto que se redacte deberá cumprir os tres seguintes requisitos: Considerarase que existe un incremento do espazo peonil ou que se gaña espazo para as e os peóns cando coa actuación contemplada no proxecto se derive un cambio de uso e pase a ser un espazo peonil en vez dun espazo usado por vehículos a motor. É dicir, nos espazos peonís ou nos espazos gañados para as e os peóns só estará permitido o uso de medios de mobilidade activa (camiñar e andar en bicicleta) e, excepcionalmente, o tráfico rodado de residentes, servizos e vehículos de emerxencia, o cal deberá sinalizarse de forma clara e precisa. Caso 2. Creación ou mellora de espazos segregados para a circulación peonil e/ou ciclable anexos ás vías que non contan nestes momentos cos espazos adecuados para estes usuarios; o proxecto que se redacte cumprirá os seguintes requisitos: Así mesmo, admitirase que o espazo que se gañe adxacente á vía se obteña mediante a cesión ou a expropiación, e as necesidades de terreo deberán quedar definidas no proxecto que se redacte. A cesión ou expropiación non será necesaria ata que, de ser o caso, o Concello decida acometer a obra. Caso 3. Combinación de ambas as dúas casuísticas. Aceptarase que nun mesmo proxecto se combinen a dúas casuísticas anteriores. Neste caso, deberán cumprirse os requisitos indicados para a de maior importancia en termos de mobilidade e tamén o seguinte: De ser precisas, as necesidades de autorizacións sectoriais deberán quedar definidas no proxecto que se redacte. Non obstante, a súa petición ante a Administración ou entidade que corresponda non será necesaria ata que o Concello decida executar o proxecto. Para todo o non previsto neste Capítulo IV rexerá o resto destas bases reguladoras e a lexislación de contratos. O Concello, tendo en conta a cantidade que lle corresponde na repartición ao abeiro da liña 4, poderá solicitar subvencións para a redacción de tantos proxectos como desexe, para o cal deberá presentar unha solicitude independente por cada proxecto que se vaia a redactar. A solicitude de subvención acompañarase da seguinte documentación: Ademais: Cando se cubra a documentación, deberanse ter en conta as seguintes instrucións: Os certificados asinaraos a secretaria ou o secretario do Concello e a persoa que teña atribuída a representación legal ou delegada a competencia. As declaracións, compromisos e outros documentos asinaraos a alcaldesa ou o alcalde ou a persoa en quen delegue. A documentación deberá presentarse de forma electrónica. As entidades interesadas responsabilizaranse da veracidade dos documentos que presenten. Excepcionalmente, a institución poderá requirir a exhibición do documento orixinal para cotexalo coa copia electrónica presentada. Se algunha das entidades interesadas achegase a documentación presencialmente, requiriráselle que a emende a través da súa presentación electrónica. No caso de que o conxunto de documentos que se deben presentar de forma electrónica superase o tamaño máximo de 50 Mb admitido pola Sede electrónica da Deputación de Pontevedra, permitirase a presentación electrónica separada da solicitude a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Con posterioridade ao acordo ou á resolución de concesión de subvención e antes de que conclúa o prazo para a redacción do proxecto e sempre e cando non se prexudiquen intereses de terceiras persoas, poderase solicitar un cambio de destino pola desistencia total ou parcial da finalidade subvencionada. A modificación do destino das subvencións concedidas (cambio de finalidade) estará condicionada ao cumprimento dos seguintes requisitos: Ademais: A modificación do destino das subvencións requirirá a autorización expresa da Deputación, cuxo trámite interno se axustará ao seguinte procedemento: O crédito procedente dun cambio de finalidade débese comprometer na súa totalidade. Para isto, a petición do cambio de destino pola desistencia (total ou parcial) da finalidade subvencionada acompañarase, en todo caso, das novas solicitudes de subvención xunto coa documentación que corresponda en función do investimento (liñas 1 e 4) Con posterioridade ao acordo ou á resolución de concesión de subvención e antes de que conclúa o prazo para a redacción do proxecto, e sempre e cando non se prexudiquen intereses de terceiras persoas, poderase solicitar unha modificación do acordo ou da resolución de concesión pola reformulación da memoria explicativa sen variar a casuística subvencionada a causa, por exemplo, da necesidade de realizar axustes puntuais que lle afecten ao deseño orixinal ou por calquera outra circunstancia debidamente motivada. A modificación da resolución ou do acordo de concesión por reformulación da memoria explicativa estará condicionada ao cumprimento dos seguintes requisitos: A modificación da resolución ou do acordo de concesión por reformulación da memoria explicativa requirirá a autorización previa do órgano competente da Deputación. Non obstante, se a reformulación da memoria valorada implica un cambio de casuística, o Concello deberá tramitar un cambio de finalidade conforme ao establecido na base cuadraxésimo novena. A licitación, adxudicación e dirección dos contratos que sexan necesarios para a redacción dos proxectos para a transformación da mobilidade en zonas rurais e urbanas correspóndelles aos concellos, respectando, en todo caso, o contemplando nestas bases, nos seus anexos e na vixente normativa sobre contratación pública. As solucións que se recollan nos proxectos deberán estar consensuadas entre a persoa ou persoas encargadas da redacción, os concellos e demais axentes implicados; a Deputación, na fase de xustificación, limitarase a verificar o cumprimento, requisitos, obxectivos e principios establecidos nas bases e nos seus anexos. Os concellos beneficiarios, en conformidade co disposto nestas bases, estarán obrigados a cumprir co establecido no artigo 11 da LSG e, en particular, a: O incumprimento destas obrigas será causa de perda do dereito ao cobro ou ao reintegro das subvencións concedidas con cargo a estas bases. A documentación xustificativa presentarase obrigatoriamente na Sede electrónica da Deputación de Pontevedra a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal, segundo o previsto na base décimo terceira. Os proxectos deberán estar redactados o 31 de decembro de 2025 e xustificados o 31 de marzo de 2026. A documentación xustificativa será comprobada polo Servizo de Cooperación e pola Intervención da institución provincial. O pagamento das subvencións efectuarase á vista da documentación xustificativa; para estes efectos, o Concello deberá achegar: Os proxectos realizados estarán sometidos á comprobación explícita por parte dos servizos técnicos da Deputación provincial, que validarán o cumprimento dos obxectivos, criterios e requisitos recollidos nestas bases e no anexo VII e comprobarán que o proxecto se corresponde co indicado na memoria presentada coa solicitude de subvención, e emitirán o correspondente informe. No caso de que o informe estableza que se deben emendar erros ou omisións no proxecto, o Concello disporá do prazo dun (1) mes desde o día seguinte ao da notificación para emendar os erros advertidos e achegar a documentación requirida. O incumprimento desta obriga dará lugar á perda do dereito ao cobro da subvención concedida. O pagamento das subvencións farase de acordo coa porcentaxe de subvención determinada na fase de concesión. En caso de que se xustifiquen gastos inferiores ao orzamento que se tivo en conta para a concesión, o pagamento das subvencións reducirase proporcionalmente. O idioma de redacción do proxecto será preferiblemente o galego, aínda que se admitirá tamén o castelán. As fontes admitidas serán tamaño 11, coas marxes que ten por defecto o procesador de textos e o entreliñado de 1,0. Os textos e os planos que integran o proxecto presentaranse en formato DIN A3 horizontal. Os textos, a dobre columna, disporán dun encabezamento de páxina coa imaxe corporativa da Deputación de Pontevedra e co escudo do Concello á esquerda. O título do proxecto e mais o título do documento figurarán á dereita. No pé de páxina virá a numeración de cada páxina co número total de páxinas do documento e o logotipo da/s persoa/s, equipo/s e/ou consultoría/s, no seu caso. O tamaño e a calidade dos textos, acotamentos e debuxos deben ser os adecuados para que na súa reprodución en formato A3 o seu contido sexa claramente visible. No proxecto deben desenvolverse por completo todos os datos e as precisións necesarias para poder executar as obras sen a intervención das persoas redactoras deste; para iso, deberá conter a documentación prevista a continuación neste apartado. En todo caso, deberase reflectir e xustificar no proxecto que se respecta o contido mínimo dos proxectos ao abeiro do establecido no artigo 233 da Lei 9/2017, de 8 de novembro, de contratos do sector público (LCSP), pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, de 26 de febreiro de 2014, e, no seu caso, no artigo 42 do Regulamento xeral de estradas de Galicia (ou as normas que os substitúan ou complementen). Así mesmo, o proxecto deberá cumprir todas as disposicións normativas vixentes aplicables aos proxectos de obras e as instrucións e recomendacións que resulten de aplicación, e deberá quedar claramente especificado o cumprimento destas nos seus correspondentes apartados. Enténdense incluídos na redacción do proxecto todos os traballos precisos de maquetación, así como as posibles modificacións do proxecto por erros ou omisións non imputables á Administración contratante. Terase en conta tamén que o contido do proxecto reflectido nestas instrucións deberase considerar a modo de referencia, e permitirase un certo grao de flexibilidade no seu cumprimento, que será determinado, en cada caso, polo Servizo de Cooperación da Deputación de Pontevedra. O obxecto da memoria descritiva é definir, de maneira rápida, o proxecto de obras e todos os aspectos que poidan incidir nel, e deixar nos anexos o seu desenvolvemento, de ser o caso. Titular: identificará a Administración ou administracións titulares da vía ou das vías obxecto do proxecto. Descrición: incluirá o obxecto das obras, que recollerá os antecedentes e a súa situación previa, as necesidades que se van satisfacer, a xustificación e descrición das obras e a solución técnica adoptada, coa especificación dos factores de todo tipo que deben terse en conta, en particular os de tipo social, técnico, económico, ambiental, de seguridade viaria e administrativo. Planeamento urbanístico e ordenación do territorio: superpoñerase a traza da estrada/vía ou situación da obra sobre o plano de clasificación urbanística. Indicaranse as clases de solo polas que discorre a obra. Comprobarase e xustificarase a adecuación da obra proxectada aos instrumentos de planeamento urbanístico e de ordenación do territorio. Incluirase tamén a representación gráfica das zonas de protección da estrada e da liña límite de edificación, de ser o caso. Tamén deberán recollerse as afeccións ao patrimonio cultural segundo o catálogo do plan municipal e o Inventario xeral do patrimonio cultural de Galicia, de ser o caso. Información pública: no caso de que o proxecto de construción se someta aos trámites de información pública en materia de estradas e ao informe das administracións afectadas, indicaranse as determinacións urbanísticas do plan municipal que deben ser modificadas como consecuencia da súa aprobación e mais o prazo para realizar a correspondente adecuación. Ocupación de terreos: darase conta da necesidade de ocupación de terreos para a execución das obras e incluirase un cadro resumo de superficies segundo a súa clasificación urbanística, que se pormenorizará no anexo correspondente. Medio ambiente: xustificarase o cumprimento da declaración de impacto ambiental correspondente ao estudo informativo, anteproxecto ou proxecto de trazado cando no proxecto de construción se desenvolva un documento dese tipo que fose sometido ao trámite de avaliación ambiental, sen prexuízo, de ser o caso, dos efectos derivados do acordo de resolución de discrepancias respecto da devandita declaración de impacto ambiental. De igual modo, xustificarase o cumprimento do resto da normativa sectorial en materia de protección ambiental. Accesibilidade: xustificarase o cumprimento da normativa sectorial en materia de accesibilidade que sexa de aplicación segundo a natureza da obra, no caso de ser empregadas por viandantes de forma habitual, coma sendas, prazas, pasarelas e resto de obras de humanizacións. Normativa de contratos. Incluirase: Se procede, incluiranse os seguintes puntos ou xustificarase a súa omisión: Autorizacións sectoriais: farase constar de xeito expreso se son necesarias ou non autorizacións derivadas da normativa sectorial aplicable. Orzamentos: recollerase o orzamento de execución material das obras e o orzamento base de licitación, con e sen o IVE, así como o orzamento para o coñecemento da Administración, se procede. Prazos: farase referencia ao prazo previsto para a execución das obras a partir da data da firma da acta de comprobación do reformulo e o prazo de garantía a partir da firma da acta de recepción das obras. Índice: como peche da memoria farase unha lista dos documentos que integran o proxecto: memoria e todos os seus anexos, planos numerados coa súa designación, prego de prescricións técnicas particulares, medicións, orzamentos e demais. Cada apartado da memoria descritiva, no caso de ser necesario pola súa extensión, desenvolverase no seu correspondente anexo, no que se incluirá un resumo ou unha introdución deste cos principais datos. Incluiranse os anexos necesarios para desenvolver todos os datos e o contido da memoria descritiva. Polo mesmo motivo, cando un anexo resultase demasiado curto ou sinxelo recoméndase integralo na memoria descritiva. Se non fose preciso incluílos debido á natureza do proxecto, deberán xustificarse, no seu apartado correspondente, os motivos que levaron á súa omisión. De maneira non limitativa, deben constar os seguintes anexos: Débense incluír todos os planos de situación xerais, de conxunto e de detalle necesarios para que toda a obra quede completamente definida. O proxecto conterá un índice de planos no que se indiquen todos os incluídos no documento, así como o número de follas de cada un. Acomodaranse á escala conveniente, que permita que textos, acotamentos e debuxos teñan o tamaño adecuado para que na súa reprodución en formato A3 o seu contido sexa claramente visible. Nel débense describir as obras e regularse a execución daquelas, coa especificación da forma de execución, os deberes de carácter técnico, o sistema de medición das unidades executadas e o control de calidade dos materiais empregados e do proceso de execución. Comprenderá os gastos de execución da obra e pode estar integrado por distintos orzamentos parciais, no cal consten os prezos unitarios e os desagregados, e, se procede, o estado das medicións e os detalles para a súa valoración. Estará composto por medicións, o cadro de prezos número 1 e o número 2, o orzamento e o resumo do orzamento que especificará o orzamento de execución material, o orzamento base de licitación, con e sen o IVE. Nos casos e na forma en que así se permita na lexislación vixente en materia de contratos do sector público, poderase simplificar, refundir ou mesmo suprimir algún ou algúns dos documentos anteriores, sempre que a documentación resultante sexa suficiente para definir, valorar ou executar as obras comprendidas. Neses casos, incluirase na memoria a xustificación das simplificacións ou supresións de documentos realizadas. En todo caso, aplicarase o disposto para estes efectos na LCSP, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, de 26 de febreiro de 2014; polo Regulamento xeral da Lei de contratos das administracións públicas, aprobado polo Real decreto 1098/2011; pola Lei 8/2013, de estradas de Galicia; polo Regulamento xeral de estradas de Galicia, aprobado polo Decreto 66/2016, ou polas normas que as substitúan; e pola demais normativa de aplicación. No proxecto de construción deberase incluír un pé de firma ao final de cada documento, composto polas sinaturas, nomes e cargos da persoa ou persoas autoras e máis da persoa responsable da dirección do proxecto, ao mesmo nivel, xunto co mes e co ano de redacción. No caso de proceder, tamén se incluirá, do mesmo xeito, o visto e prace do Concello. En todo caso, a/s persoa/s, equipo/s e/ou consultaría/s redactor/as, solicitarán, antes da redacción, os nomes das ou dos asinantes da entidade municipal. Os anexos do estudo de seguridade e saúde (ESS) e do estudo de xestión de residuos (EXR) soamente se asinarán pola autora ou autor do proxecto, co seu nome, cargo, mes e ano de redacción. Os documentos que levan sinatura, seguindo os anteriores criterios, son os seguintes: Respecto dos planos do proxecto e mais dos anexos, deberán asinarse todos, mediante sinatura dixitalizada. Entregarase unha copia en formato dixital, que o Concello lle fará chegar á Deputación. Conterá unha versión debidamente asinada dixitalmente en formato pdf. Na entrega de todos os documentos en soporte informático poderanse utilizar os programas informáticos comerciais que se propoñan; en todo caso, a Deputación poderá requirir que estes se acheguen en formatos de intercambio, de xeito que sexan accesibles para o seu posterior procesamento.